09.04.2015

**Kjære gode spiller,**

USF inviterer deg med dette til vårens landslagssamling for barn og unge! Turneringssjef Johannes Kvisla har gjort uttak til samlingen. Uttaket er vedlagt, og vil også bli publisert på [www.sjakk.no](http://www.sjakk.no).

Samlingen finner sted på Norges Toppidrettsgymnas (NTG), Hans Burums vei 30, 1357 Bekkestua (Bærum), 30. – 31. mai 2015. På samlingen blir det sjakktrening, spilling, simultan og mye mer. Fullstendig program og all annen informasjon finner dere på <http://stormester.no/accordions/view/ungdomslandslag>.

Samlingen koster 900 kroner, som betales kontant ved oppmøte. Dette inkluderer alle måltider, og overnatting på skolen for dem som ønsker det. Påmelding skjer via <http://stormester.no/accordions/view/ungdomslandslag>. **Påmeldingsfrist er 25. mai.**

NB! Hvis du vet at du ikke ønsker å delta, vennligst gi beskjed snarest mulig til iris@sjakk.no, slik at vi får invitert reservene. Reservene vil få beskjed så snart det er ledige plasser.

Ved spørsmål, ta kontakt med meg på e-post iris@sjakk.no, eller Simen Agdestein på e-post simen.agdestein@ntg.no.

Med vennlig hilsen

**Ungdommens Sjakkforbund**
v/ administrasjonssekretær Iris Brecke